als_Latn dik_Latn sag_Latn
Realizimi i projekteve infrastrukturore është duke vazhduar pandërprerë, e sidomos këto ditë po punohet me një intensitet edhe më të shtuar për shkak se dalëngadalë po afrohet sezoni i ftohtë i dimrit. I gjithë ky sukses është si rezultat i përkushtimit të kryetarit të komunës së Podujevës z. Agim Veliu në arritjen e qëllimeve për të rritur standardin jetësor të qytetarëve llapjan. Në lidhje me këtë vlen të përmendet asfaltimi i rrugës në fshatin Gërdofc, i cili është po thuajse në fazën e finalizimit. Rrugët e këtij fshati janë asfaltuar po thuajse të gjitha, që prekin gjatësinë 5741.6 m dhe gjerësinë 5.5 m. Përpos kësaj është bërë ndërtimi i një ure, si dhe zgjerimi i një ure tjetër ekzistuese. Ky projekt ka një kosto me mbi 700 mijë euro, ku rreth 295 mijë euro janë financuar nga Qeveria, rreth 50 mijë euro nga komuniteti, kurse pjesa tjetër nga buxheti i komunës së Podujevës. Punimet është duke i kryer firma “Apollonia” nga Podujeva.
Në kuadër të këtij zinxhiri ndërtimor vlen të përmendet edhe projekti para pak ditësh i përfunduar i asfaltimit të rrugës “Sejdi Sekiraqa” e cila gjendet në periferi të Podujevës, përkatësisht “Te Qershitë e Llapashticës”. Kjo rrugë ka një gjatësi mbi 800 m dhe një kosto rreth 53 mijë euro, të cilin e ka financuar komuna e Podujevës, kurse me një shumë të vogël të mjeteve ka participuar edhe komuniteti i asaj lagjeje. Realizues i punimeve është kompania “Papenburg”
Si projekt tjetër që vlen të përmendet është rruga e Lagjes së Bunjakëve e fshatit Ballofc, e cila ka filluar të përgatitet për asfaltim, rrugë kjo e cila ka një gjatësi prej 1.3 km. Vlera e këtij projekti kap shumën rreth 127 mijë euro, që financohet po ashtu nga komuna e Podujevës. Punimet po i kryen “Beni Com” & “CAT Company”.
Projekt tjetër me rëndësi është edhe rekonstruimi i një pjese të rrugës “Ali Ajeti” të Podujevës e cila është po ashtu në përfundim e sipër. Ky projekt ka vlerën rreth 144 mijë euro dhe financohet nga buxheti i komunës së Podujevës. Përfundimi i kësaj rruge ka një rëndësi të veçantë, sepse kjo rrugë është shumë e frekuentuar nëpër të cilën kalon një numër i madh i automjeteve. Punimet është duke i realizuar “CAT Company”.
als_Latn als_Latn als_Latn als_Latn